Salzach

Salzach on Innjoen sivujoki Baijerissa ja Itävallassa. Se on 225 kilometrin pituudellaan Innin pisin ja runsasvetisin sivujoki. Salzach saa alkunsa Kitzbühelin Alpeilla noin 2 300 metrin korkeudella ja liittyy Inniin Haimingissa Burghausenin ja Braunau am Innin välissä noin 344 metrin korkeudella. Joen valuma-alue on 6 700 km².

Suurin kaupunki Salzachin varrella on Salzburg. Lisäksi se virtaa muun muassa Bischofshofenin, Halleinin ja Zell am Seen alueella. Noin 70 kilometrin matkalta Salzach muodostaa rajan Saksan Baijerin ja Itävallan osavaltioiden Salzburgin ja Ylä-Itävallan välillä.

Aiheesta muualla

Luokka:Baijerin maantiede
Luokka:Itävallan joet
Luokka:Saksan joet
Luokka:Salzburg (osavaltio)
Luokka:Ylä-Itävallan maantiede
Luokka:Itävallan ja Saksan raja
Luokka:Rajajoet